Нижер гIадат буго батIалъарай чIужуялъ батIалъарав чияс цIияй чIужу ячиналде росасе ине хIаракат бахъулеб. Дирго эбелалъ диеги тIалаб гьавуна цоги чи. МахIмуд гIадав цIар бугев, гIадамазда гьоркьоб къимат бугев чи гьев вукIинчIониги дун гьесие ана, кватIичIого нижее лъимерги гьабуна, магIишатги нухда ана. ГIусманил ПатIиматица дие бицана дица лъимер гьабиялдаса живго МахIмудгицин цIакъ воханилан, амма пашманлъарай гIадан йикIана МахIмудил эбел ГIашура – гьелда бичIчIана жиндирго вас лъимер лъугьунарев вукIин.